Väiksena elasid ilvesed majas ja mängisid koeraga. "Nüüd," kirjutab Sara, "on nad liiga suured, et sees elada. Nad lammutaksid mu maja ja võib-olla paneksid nahka mu kassi." Samas lisab ta, et ilvesed pole saanud tappa ühtegi elusolendit ning võib-olla nad ei oskagi seda teha. 6-aastaselt kaalus Boris 36, 8-aastaselt 38 kg, Natasha 21 kg. Söövad nad kord päevas kl 18 ja lemmiktoiduks on küülikud. Maiuspalaga mängitakse, aga külmutatud ja sulatatud kanadega näiteks mitte. Veel söövad ilvesed loomaliha ja rotte ning talvel saavad nad jahimeeste käest hirveliha.